**Chirurgia sentimentala**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am invitat să fii al meu tezaur

Și n-am făcut-o, dragă, în mod deschis,

Dar am trimis cu frunzele de laur

o dulce adiere către-un vis.

Te-am invitat să te-cuprind în fapte,

în dimineți să ne-aruncăm spre zări,

să cucerim, în rânduiri de șapte,

zile și nopți cu vraja unor stări.

Te-am invitat să simți a mea iubire

în glasul tremurat din răsărit,

ce ți-a șoptit că tu îmi ești menire,

că te urmez în drumul mult dorit.

Te-am invitat să prinzi a mea făptură

în programări nescrise pe răboj,

să-mi oblojești a inimii ruptură

ce viața mi-a întins-o pe daiboj.

Te rog să fii chirurgul nepereche,

în teama unui gând poți opera!

Nu vei găsi păuni cuprinși de streche,

dar vei găsi o frică de-a spera.

De vrei să prinzi a dafinului boare,

nu ai nevoie azi de microscop,

de gânduri și-ntrebări suplimentare

sau analize la cardioscop.

O vei găsi în ale mele gânduri,

mascată de curajul difident,

De-mi operezi trecutul plin de prunduri

va curge lin, spre un prezent ardent.

Sunt pacientul fără analize

Dar ”bolii” mele viața-i datorez

E-un dor fără de margini sau balize

ce-ți spune-n șoaptă marele meu crez:

Să te-ntâlnesc, prea dulcea mea scriptură,

Să mă înveți ce-nseamnă să trăiesc.

Să mă tratezi de-a fricii sinecură

Că nu-ndrăznesc să-ți spun cât te iubesc!

Eu sunt aici, bolnav de-a ta ființă,

contaminat cu un etern amor,

cu tainic gând, timid în cuviință,

de-a-ți spune drept, de tine cât mi-e dor!